OpenLLM-France/wikimedia huggingface dataset:
# Katalina Bragantzakoa

Katalina Bragantzakoa (portugesez: Catarina de Bragança; Vila Viçosa, 1638ko azaroaren 25a - Lisboa, 1705eko abenduaren 31) Ingalaterrako, Eskoziako eta Irlandako erregina ezkontidea izan zen 1662tik 1685era.
Joan IV.a Portugalgoa eta Luisa de Guzmánen alaba izan zen. 1662an Karlos II.a Ingalaterrako erregearekin ezkondu zen. Ezkontzak ez zuen seme-alabarik izan.
Katolizismoa zela eta, Ingalaterran ez zen oso ezaguna izan eta hainbat konspirazio jasan zituen. Erregea 1685ean hil zen eta Katslina Portugalera itzuli zen 1692an.
* Datuak: Q176253
* Multimedia: Catherine of Braganza / Q176253
# Katalina Brunswick-Lüneburgekoa

Katalina Brunswick-Lüneburgekoa (1395 – 1442ko abenduaren 28a) Welf leinuko kidea izan zen, Brunswick-Lüneburgeko dukesa eta, ezkontzaren ondorioz, Saxoniako Hauteslerriko hauteslea.
Katalina izan zen Henrike I.a Brunswick-Lüneburgekoaren eta bere lehenengo emazte Sofiaren alaba bakarra eta bigarren umea izan zen. Amaren aldetik Wartislaw VI.a Pomeraniakoaren biloba zen.
Zazpi urte zituela Frederiko I.a Saxoniakoarekin ezkondu zen, 1425an Saxoniako hauteslea bilakatuko zena. Hustar gerretan bere armadaren zati handia galdu zuen honek 1425an Mosten. Frederiko gerran zela, Katalinak beste 20.000 soldadu zituen armada antolatu zuen, Frederiko laguntzera joan zena, baina Aussigeko guduan porrot handia izan zuen.
Zazpi seme-alaba izan zituzten.
* Datuak: Q326613
* Multimedia: Catherine of Brunswick-Lüneburg, Electress of Saxony / Q326613
# Jaycie Phelps

Jaycie Phelps (Indianapolis, Ameriketako Estatu Batuak, 1979ko irailaren 26a) AEBetako gimnasta artistikoa da, eta 1996an txapeldun olinpikoa taldekako lehiaketan.

## Kirolari ibilbidea

1994ko Munduko Txapelketan zilarra eskuratu zuen taldekako lehiaketan, Errumaniaren atzetik eta Errusiaren aurretik.
1995ean Sabaen (Japonia) egindako Munduko Txapelketan, taldekako lehiaketan brontzea lortu zuen, Errumaniaren (urrea) eta Txinaren (zilarra) atzetik.
1996ko Atlantako Olinpiar Jokoetan (Estatu Batuak) urrea eskuratu zuen taldeen arteko lehiaketan —Errusiaren (zilarra) eta Errumaniaren (brontzea) aurretik— Taldekideak: Amy Chow, Dominique Dawes, Shannon Miller, Amanda Borden, Dominique Moceanu eta Kerri Strug izan ziren.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q963649
# Jayda Fransen

Jayda Kaleigh Fransen (Erresuma Batua, 1986ko martxoaren 3a) britainiar politikaria da. Gaur egun Britain First eskuin-muturreko alderdiko buruzagia da.
# Jayde Riviere

Jayde Riviere, (Markham (Kanada), 2001eko urtarrilaren 22a), futbolean aritzen den kirolari kanadarra da.
2020ko Udako Olinpiar Jokoetan, Tokio 2020an (Tokio), esku hartu, eta urrezko domina eskuratu zuen futbolean Kanada ordezkatuz; Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Jayde Riviere» olympedia.org (Ingelesez)
* ↑ «Jayde Riviere» olympics.com (Gaztelaniaz)

## Kanpo estekak

* Datuak: Q46159342
* Multimedia: Jayde Riviere / Q46159342
# Jayena

Jayena Granadako udalerria da, Alhama eskualdean dagoena.
2008ko urtarrilaren 1eko erroldaren arabera 1.225 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1631872
* Multimedia: Jayena / Q1631872
# Jaylon Brown

Jaylon Brown (Fishers, Indiana, 1994ko irailaren 11 -) estatubatuar saskibaloi jokalaria da. Eskolta dabil LEB Oroko RETAbet Bilbao Basket taldean.

## Ibilbidea

* KK Karpoš Sokoli (2017)
* Vilpas Vikings (2018)
* Bilbao Basket (2018-)
* Datuak: Q35454572
* Multimedia: Jaylon Brown / Q35454572
# Jaynagar Majilpur

Jaynagar Majilpur, Jaynagar izen herrikoia duena, Indiako hiri eta udalerria da. Mendebaldeko Bengalan kokatuta, hegoaldeko Kalkutako aldiria da.

## Kanpo estekak

* Datuak: Q2330643
* Multimedia: Jaynagar Majilpur / Q2330643
# Kanadako gaelera

Kanadako gaelera edo Kanadako gaelikoa (Kanadako gaeleraz Gàidhlig Chanada, A' Ghàidhlig Chanadach edo Gàidhlig Cheap Bhreatainn, bertakoek ingelesez gaèlic deitua) Eskoziako gaeleratik eratorritako dialekto multzo bat da, azken 200 urtean Kanadako zenbait tokitan mintzatua, nagusiki Cape Breton uhartean, Eskozia Berrian eta Eduardo Printzearen uhartearen kokaleku isolatu batzuetan. Bestalde, gaur egun oraindik badira gaeleraren hiztunak Ontario estatuko Glengarry konderrian, lotura historikoengatik. Brunswick Berrian ere, badira hiztun gutxi batzuk, bai eta gaeldar etorkinak dituzten Kanadako hainbat hiritan ere.
Kanadako gaelera ez da nahasi behar Ternuan mintzatzen den Ternuako irlanderarekin, nahiz eta antzekoak izan. Ternuako irlanderaren garairik onenean, XIX. mendearen erdialdean, Kanadako hirugarren hizkuntzarik mintzatuena bilakatu zen, ingelesaren eta frantsesaren ondoren, nagusiki garai hartan Irlandatik bertaratutako irlandar etorkin andanari esker. Hala ere, gaur egun Ternuako irlandera ia galduta dago. Azkenaldian, berreskuratze edo suspertze saiakera batzuk egin dira.

## Ikus gainera

* Ternuako irlandera
* Algonkin-euskara pidgina

## Kanpo estekak

* Datuak: Q1542210
# Kanadako emakumezkoen errugbi selekzioa

Kanadako emakumezkoen errugbi selekzioa Kanadaren ordezkaria da errugbi partida ofizialetan, Canada Rugby Unionen kontrolpean. 1987an jokatu zuen lehenbiziko partida. Finalista izan zen 2014ko Munduko Errugbi Kopan.

## Palmaresa

* Munduko Errugbi Kopa
** Parte hartzeak (9): 1991, 1994, 1998, 2002, 2006, 2010, 2014, 2017, 2021
** Finalista: 2014

## Kanpo estekak

* (Ingelesez) Kanadako Errugbi Federazioaren webgunea
* Datuak: Q3590635
* Multimedia: Canada women's national rugby union team / Q3590635
# Kanadako futbol selekzio nazionala

Kanadako futbol selekzio nazionala kirol haren arloan herrialde hartako ordezkaria da.
CONCACAF Txapelketa birritan irabaztea izan da orain arte izan duen garaipenik handiena. Aurrez 1904ko Olinpiar Jokoetan urrezko domina eskuratu zuen. 2026ko Munduko Futbol Txapelketa antolatuko du Mexiko eta Estatu Batuekin batera.

## Palmaresa
### Munduko Futbol Txapelketa

* Birritan hartu du parte. 1986an 24.a izan zen eta hurrengo txapelketa 2022koa du.

### FIFA Konfederazio Kopa

* Behin hartu du parte, 2001ean, eta zazpigarren egin zuen.

### Joko Olinpikoetako Futbol Txapelketa

* Txapeldun (1): 1904.
* Txapeldun orde (0)

### CONCACAF Txapelketak

* CONCACAF Futbol Txapelketa (1): 1984
* CONCACAF Urrezko Kopa (1): 2000

## Ibilbidea

| Urtea | Munduko Txapelketa |
| 1930- 1982 | ez zen sailkatu |
| 1986 | 24.a |
| 1930- 1982 | ez zen sailkatu |
| 2022 | |
| Urtea | FIFA Konfederazio Kopa |
| 1992- 1999 | ez zen aritu |
| 2001 | 7.a |
| 2003- 2017 | ez zen aritu |

## Uniformea

* 1986 ||
* 2022 ||

## Jokalari aipagarrienak

2022ko azaroaren 23an eguneratua.

### Parte hartzeak

| | Jokalaria | Parte hartzeak | Urteak |
| 1 | Atiba Hutchinson | 99 | 2003- |
| 2 | Julian de Guzman | 89 | 2002-2016 |
| 3 | Paul Stalteri | 84 | 1997-2010 |
| 4 | Randy Samuel | 82 | 1983–1997 |
| 5 | Dwayne De Rosario | 81 | 1998–2015 |
| 6 | Mark Watson | 78 | 1991–2004 |
| 7 | Lyndon Hooper | 68 | 1986–1997 |
| | Milan Borjan | 68 | 2011- |
| 9 | Alex Bunbury | 66 | 1986–1997 |
| | Samuel Piette | 66 | 2012- |

### Goleatzaileak

| | Jokalaria | Golak |
| 1 | Cyle Larin | 25 |
| 2 | Jonathan David | 22 |
| | Dwayne De Rosario | 22 |
| 4 | John Catliff | 19 |
| | Dale Mitchell | 19 |
| 6 | Lucas Cavallini | 18 |
| 7 | Tosaint Ricketts | 17 |
| 8 | Alex Bunbury | 16 |
| 9 | Ali Gerba | 15 |
| 10 | Junior Hoilett | 14 |

## Kanpo estekak

* (Gaztelaniaz) Kanadako Federazioaren webgune ofiziala
* Datuak: Q208635
* Multimedia: Canada national association football team / Q208635
# Kanadako gobernua

Kanadako gobernua (ingelesez: government of Canada; frantsesez: gouvernement du Canada) herrialde horretako administrazio federalaren aginte gorena da. Kanada monarkia konstituzionala, koroa da aginte bakarra, eta eginkizun ezberdinak hartzen ditu: botere betearazlea (Crown-in-Council); legegilea (Crown-in-Parliament); eta judiziala (Crown-on-the-Bench). Hiru erakundek — Kontseilu Pribatuak (normalean, Kabineteak); Kanadako Parlamentuak; eta Botere Judizialak, hurrenez hurren — gauzatzen dituzte Koroaren eskumenak.
"Kanadako Gobernua" terminoak, zehazki, Exekutiboari egiten dio erreferentzia — Koroaren Ministroa (Kabinetea) eta Administrazio Federala (Kabineteak zuzentzen duena) —, zeinak, berez, Kanadako Gobernua izendatzen baitu, formalki Bere Maiestatearen Gobernua (ingelesez: His Majesty's Government) bezala ezagutzen dena. Ehun ministerio, departamentu eta koroa-erakunde baino gehiago daude. Kanadako Gobernuak 300.000 langile baino gehiago ditu.

## Kanpo estekak

* Datuak: Q422404
* Multimedia: Government of Canada / Q422404
# Kanadako bandera

Kanadako bandera :
| Erabilera | |
| Proportzioa | 1:2 |
| Erabakia | 1965 |
| Koloreak | Zuria Gorria |
Kanadako bandera, ingelesez Maple leaf flag ("astigar hostoaren bandera") eta frantsesez l'Unifolié ("hosto bakarduna") ezizenez ezaguna, atzealde gorridun bandera da, erdialdean 11 puntadun hosto gorria duen koadro zuria duena.

## Bandera ezberdinak historian zehar

* 1606: Kanada
* 1801: Kanada
* 1868: Kanada
* 1921: Kanada
* 1957: Kanada
* 1964: Kanada
* 1965: Kanada

## Kanpo estekak

* Datuak: Q80110
* Multimedia: National flag of Canada / Q80110
# Kanadako belardiak

Kanadako belardiak edo Belardietako probintziak (ingelesez: Canadian Prairies, Prairie provinces edo the Prairies; frantsesez: Prairies canadiennes) mendebaldeko Kanadako eskualdea da, barnean Alberta, Saskatchewan eta Manitoba dituena. Geografikoki ipar-ekialdeko Columbia Britainiarra barnean hartu arren, politikoki ez du eskualdea osatzen. 2011n 5.886.906 biztanle zituen.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q1364746
* Multimedia: Canadian Prairies / Q1364746
# Kanadako ekonomia

2018an Kanadako ekonomia munduko 10. handiena izan zen.
Teknologia aurreratuko gizarte industriala eta bizi maila altukoa da, mendebaldeko herrialdeen saileko aurreratuenetakoa, baina Estatu Batuekiko mendekotasun handiena duena (esportazioen % 80 eta inportazioen % 60 dago haren mende). Bigarren Mundu Gerraz geroztik ikusgarria izan da eskulangintzaren, meatzaritzaren eta zerbitzuen alorraren igoera, eta XX. mendea arte herri nekazari izandakoa eta herrialde urbano eta industriala izatera iritsi zen. Langile gehienek zerbitzuen alorrean dihardute lanean, baina ekonomiaren barruan garrantzi handiko jarduerak dira meatzaritza, nekazaritza eta industria. 1993az geroko barne produktu gordinaren hazkundea % 3koa izan da. Langabezia murrizten ari da eta aurrekontuen kopuru handi bat erabiltzen da alor publikoaren zorrak ordaintzeko. 1989an merkataritza askerako hitzarmen bat sinatu zen Estatu Batuen eta Kanadaren artean (FTA) eta 1994an Ipar Ameriketako Merkataritza Librerako Hitzarmena (NAFTA, Mexiko barne hartzen duena) sinatu zuen; horren eraginez Estatu Batuekiko lotura areagotu zen merkataritzari eta, oro har, ekonomiari dagokionez. Lotura horrek eta Asiako eta Errusiako krisiak kalte handia eragin diote kanpora begira antolaturiko ekonomia izaki.
Kanadak baliabide natural aberatsak, langile trebeak eta azpiegitura modernoak ditu, eta horrek etorkizun oparoa aurreikusteko baldintzak ematen ditu. Dena dela, ingeles eta frantses eremuen arteko egoera nahasia dela-eta gerta daiteke federazioa banatzea, eta horrek atzerriko inbertsoreak galaraz ditzake.
Kanadako baliabideen artean azpimarratzekoak dira petrolioa, nikela, zinka, kobrea, beruna, urrea eta abar. Munduko lurpeko aberastasunen esportatzaile handienetakoa da. Industriari dagokionez aipatzekoak dira meatzaritzarekin lotura dutenak, elikagai industria, egurra eta papera, kimika industria eta gas naturalarekin lotura duena. Nekazaritzako gai nagusiak, berriz, artoa, garia, tabakoa, garagarra dira. Iparraldean izoztuta egoten da lurra denbora askoan eta horrek arazoak dakarzki garapenerako. Bestalde, zikloiak gertatu ohi dira Mendi Harritsuetan. Ingurunearekin loturiko gorabeheretan bereziki aipagarriak dira eguratsaren kutsadurak eta horren ondoriozko euri azidoak aintziretan eta basoetan eragiten dituen kalteak, eta orobat, nekazaritzari eta basoei kalte egiten dieten isuriak; bestalde, ozeanoko ura kutsatzen ari da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018-12-22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q840925
* Multimedia: Economy of Canada / Q840925
# Kanadako errugbi selekzioa

    Artikulu hau Kanadako gizonezkoen selekzioari buruzkoa da; emakumeen selekzioa gaitzat duena beste hau da: «Kanadako emakumezkoen errugbi selekzioa»
Kanadako errugbi selekzioa Kanadaren ordezkaria da errugbi partida ofizialetan, Canada Rugby Unionen kontrolpean.

## Palmaresa
### Americas Rugby Championship

2009tik aurrera hartu du parte Kanadako B selekzioak.
* Txapelduna (0)
* Txapeldunordea (3): 2009, 2010, 2012

### Ozeano Bareko Nazioen Errugbi Kopa

2013 eta 2014an hartu zuen parte.
* Txapelduna (0)
* Txapeldunordea (1): 2013

## Kanpo estekak

* (Ingelesez) Kanadako Errugbi Federazioaren webgunea
* Datuak: Q774221
* Multimedia: Canada national rugby union team / Q774221
# Jose Antonio Gómez Urrutia

José Antonio Gómez Urrutia (1953ko abenduaren 18a) Txileko abokatua, Alderdi Erradikal Sozialdemokratako politikaria eta bere alderdiko senatari eta presidente ohia da. Michelle Bacheleten bigarren gobernuko Defentsa ministro ohia eta Justizia ministro ohia da.

## Erreferentziak

* ↑ Senado - República de Chile | Currículum Senador José Antonio Gómez Urrutia. Senado.cl.

## Kanpo estekak

* Datuak: Q3810389
* Multimedia: José Antonio Gómez Urrutia / Q3810389
# Jose Antonio Irulegi

Jose Antonio Irulegi Garmendia (1937ko apirilaren 1a, Lasarte-Oria) euskal herritar futbol entrenatzailea izan zen.
Real Sociedad zuzendu zuen bi urtez, 1976tik 1978ra.

## Palmaresa

* Zuzendutako partidak 112 (Irabazitakoak 45, berdindurikoak 29 eta galdurikoak 38).
* Aldeko golak 183 eta kontrakoak 136.

## Ikus, gainera

* Errealeko entrenatzaileen zerrenda.

## Kanpo estekak

* Informazioa Errealeko webgunean
* Datuak: Q3325914
# Jose Antonio Larrunbide Urkidizar

Jose Antonio Larrunbide Urkidizar (gaztelaniaz: José Antonio Larrumbide Urquidizar) (Larraul, 1756ko uztailaren 10a-Usurbil, 1827ko urriaren 22a) Gipuzkoako politikari liberala izan zen. Bere jaiotze herriaz zalantzak daude.
Legelari ilustratua, Auzitegi Krimenaren Fiskala, frantsesen inbasioarekin 1811ko urtarrilaren 19tik abuztuaren 12ra bitartean Grazia eta Justizia Bulegoko idazkari zela, Batzorde Goren Zentralean parte hartu zuen. Gaztelako Kontseiluko kide izan zen. Joaquina Millaresekin ezkondu zen.

## Biografia

Zaragozako Unibertsitatean ikasi zuen. Abokatu gisa Madrilen lan egin zuen. Frantsesak penintsulan sartu zirenean Zaragozan zegoen eta hiriak pairatu zituen bi setio ezagutu zituen. 1813ko irailaren 13an Gipuzkoako diputatu hautatu zuten Cadizko Gorteetarako. Aukeraketa honetan arazo ugari sortu ziren. Gorteek baliogabetu egin zituzten hauteskunde horiek, Prestaketa Batzarrerako hauteskundeen aurretik egin ez zirelako eta bi diputatu jabe eta ordezko bat aukeratu zirelako, diputatu jabe bakarra eta ordezko bat aukeratu behar izan zirenean. Urriaren 31n beste hauteskunde bat egin zen, eta Larrunbide Gipuzkoako diputatu jabe gisa berretsi zen. 1814ko urtarrilaren 15ean, Larrunbidek karguaren zina egin zuen Migel Antonio Zumalakarregi ordezkatuz, behinik-behin Larrunbideko postua iraila eta urtarrila bitartean bete baitzuen. Larrunbide Kongresuko bigarren diputatu gipuzkoarra izan zen. Bere agintaldia hilabete gutxi batzuetan luzatu zen, 1814ko maiatzean Fernando VII.ak Gorteak desegin zituen arte.
1810ean berreskuratu zenetik Gaztelako Kontseiluaren ministroa izan zen. 1824ko otsailaren 20ko dekretu bidez erretreta eman zitzaion. Hala ere, hurrengo urtean, 1825eko otsailaren 16an, Gaztelako kontseilari karguaz jabetu zen berriro ere, eta litekeena da kargu hori bere heriotza gertatu zenean betetzen egotea. 1827ko maiatzaren 11n, bere osasuna berritzeko, Gipuzkoara joateko baimena eskatu zuen; baimen hori hartu bitartean hil egin zen.

## Lanak

* Advertencia al público imparcial, para prevenir los perjudiciales efectos que pueda causar la lectura del Num. X del periódico intitulado “El Robespierre Español”, Cádiz, Imprenta Real, 1811.

## Erreferentziak

* ↑ https://www.congreso.es/en/historico-diputados?p_p_id=historicodiputados&p_p_lifecycle=0&p_p_state=normal&p_p_mode=view&_historicodiputados_mvcRenderCommandName=mostrarDetalle&_historicodiputados_nume=2163
* ↑ https://dbe.rah.es/biografias/25435/jose-antonio-larrumbide-urquidizar

## Kanpo estekak

* (Gaztelaniaz):Biografia Espainiako Historia Errege Akademiaren webgunean.
* Datuak: Q5937919
# Jose Antonio Loidi

Jose Antonio Loidi honakoa izan daiteke:
* Jose Antonio Loidi Bizkarrondo, Errenteriako idazlea.
* Jose Antonio Loidi Alcaraz, Santurtziko politikaria.
# Jose Antonio Ibañez de la Renteria

Jose Antonio Ibañez de la Renteria (Bilbo, 1679 - ?, 1738) Bizkaiko predikari eta teologoa. Filipe V.aren predikaria izan zen.

## Obrak

Obra nagusiak:
* Luz concionatoria de varios discursos panegíricos y morales, ilustrada de reflexiones evangélicas para diferentes tiempos (Parisen argitaraturiko sermoi-bilduma, 1712)
* Ensayos de vaticinios Reales de las dos Coronas, unos cumplidos y otros por cumplir, en gloria de la Augusta Casa de Borbón (Filipe V.aren eta borboitarren laudorioz eginiko obra, 1712).
* Historia de Cantabria historia-liburua 1722. urtean aurkeztu zuen Gernikako Batzarretxean, baina ez zen sekula eman argitara.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12260582
# Jose Antonio Jauregi

Jose Antonio Jauregi Orokieta (Egillor, 1941eko abenduaren 12a - Sibiu, 2005eko ekainaren 5a) nafar antropologo eta saiakeragilea izan zen. Giza jokaera ikertu zuen eta baita dibulgatu ere. Las Reglas del Juego (RTVE, 1977) saioa aurkeztu zuen. Oxfordeko Unibertsitatean ikasi zuen eta Nafarroako Unibertsitate Publikoaren lehenengo dekanoa izan zen.

## Lanak

* Las Reglas del Juego: Las Tribus (1977)
* Las Reglas del Juego: Los Sexos (1982)
* El Ordenador Cerebral (1990)
* Dios Hoy (1992)
* Cerebro y Emociones: El Ordenador Emocional (1997)
* Europa: Tema y Variaciones (2000)
* Aprender a Pensar con Libertad (2000)
* La Vida es Juego (2003)
* La Identidad Humana (2003)
* España Vertebrada (2004)
* Juicio a los Humanos (2006)
* La Tribu Navarra (2008)
* Datuak: Q5937914
* Multimedia: José Antonio Jáuregui / Q5937914
# Jose Antonio Iturriotz

Jose Antonio Iturriotz (Eibar, 1856 - ibidem, 1916ko otsailaren 23a) eibartar politikari eta armagilea izan zen.
1897. urtetik 1901. urtera arte jaioterriko alkatea izan zen. Ideologiaz liberala, bere agintaldian herriak hirigintza-berrikuntza garrantzizkoenak bizi izan zituen: Untzagako plaza eta udaletxea, ospitalea, arma probatokia, eta abar.

## Erreferentziak

* ↑ Auñamendi Eusko Entziklopedia. Antonio Iturrioz. .
* ↑ Egoibarra. Jose Antonio Iturrioz (1856-1916). .
* Datuak: Q5698681
# Jose Antonio Mujika

Jose Antonio Mujika Casares (Donostia, Gipuzkoa, 1943ko irailaren 29a - ) euskal idazlea da.

## Lanak
### Narrazioa

* Itzalak (1984, Elkar)
* Agindutako lurraren bila (Testamentu Zaharreko istorioak) (2002, Hiria)

## Kanpo loturak

* Jose Antonio Mujika literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260583
# Katalepsia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Ez nahasi katatoniarekin.
Katalepsia (grezierazko κατάληψις, "harritu", hitzetik ekarria) muskulu-zurruntasuna eta berezko mugimenduak egiteko ezintasuna azaltzean datzan nahasmendu psikomotorra da. Histerian, lo hipnotikoan, eskizofrenian, parkinsonismoan eta zenbait psikositan agertzen da.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q918193
* Multimedia: Catalepsy / Q918193
# Katalin Bársony

Katalin Bársony (hungarieraz: Bársony Katalin; Budapest, 1982ko abenduaren 31) erromani jatorriko hungariar soziologo eta zinema zuzendaria da.

## Bizitza

Ágnes Daróczi giza eskubideen aldeko ekintzaile erromaniaren alaba, Budapesten jaio zen 1982an. Corvinus unibertsitatean lortu zuen doktoretza. Ondoren, telebistan lan egin zuen eta Mundi Romani sortu zuen, Hungariako telebistako erromani komunitateei buruzko lehen telesail dokumentala.
2009an, Europako Segurtasun eta Lankidetzarako Batzordeari erromaniei buruzko informazioa eman zioten lau adituetako bat izan zen. Romedia Fundazioko zuzendari exekutiboa da, erromani komunitateei buruzko filmak ekoizten dituena. RomArchiverako 35 filmen aukeraketa bat komisariotzeko izendatu zuten.
2019an How Far the Stars dokumentala zuzendu zuen eta Sarajevoko Zinemaldira eta Eastern Neighbours zinemaldira eraman zuen.

## Lan hautatuak

* 2007-2011: Mundi Romani – The World through Roma Eyes (telesail dokumentala)
* 2019: How Far the Stars (film dokumentala)

## Erreferentziak

* 1 2 (Ingelesez) «Filmmakers» Romani Herstory: A Digital Archive jatorrizkotik artxibatua (artxibatze data: 2022-12-03) (Noiz kontsultatua: 2023-04-05).
* ↑ (Ingelesez) «International conference: "Hate speech and Antigypsyism in the Media""» ERIAC jatorrizkotik artxibatua (artxibatze data: 2022-11-30) (Noiz kontsultatua: 2024-04-12).
* ↑ (Ingelesez) Stanislav, Daniel. (2009). «Hard Times and Hardening Attitudes: The Economic Downturn and the Rise of Violence Against Roma» Roma Rights Journal 1.
* ↑ (Ingelesez) Browning, Daniel. «Empowering Roma and countering stereotypes: Katalin Bársony» ABC Radio National 2013-10-26 jatorrizkotik artxibatua (artxibatze data: 2021-02-24) (Noiz kontsultatua: 2024-04-12).
* ↑ (Ingelesez) «New digital archive of the Roma launched» DW 2018-01-24 (Noiz kontsultatua: 2024-04-12).
* ↑ (Ingelesez) «Katalin Bársony» Cineuropa jatorrizkotik artxibatua (artxibatze data: 2022-09-24) (Noiz kontsultatua: 2024-04-12).
* ↑ (Ingelesez) «A Roma director whose films transcend the misconceptions of poverty porn narratives» Eastern Neighbours Film Festival jatorrizkotik artxibatua (artxibatze data: 2022-09-29) (Noiz kontsultatua: 2024-04-12).

## Kanpo estekak

* Datuak: Q106831486
# Katalin Novák

Katalin Éva Novák (Szeged, 1977ko irailaren 6a) hungariar politikaria da. Hungariako presidentea izan zen 2022tik 2024ra.
Fidesz alderdiko kidea da. Batzar Nazionaleko kide izan zen 1918tik 1922ra, eta Viktor Orbánen gobernuan Familia Gaietarako ministro izan zen 2020tik 2021era.
Dimisioa eman zuen pederasta baten estaltzaile bati indultua eman ziola jakin zuenean.

## Kanpo estekak

* Datuak: Q21995345
* Multimedia: Katalin Novák / Q21995345